gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8116, del 30-08-2017 (2017/7440)

Adjudicació i formalització del contracte número CNMY17/1B1A/10. Assegurança col·lectiva d'accidents d'alumnes i assegurança de responsabilitat civil per a l'alumnat dels cursos amb mitjans propis organitzats en els centres SERVEF de formació i en els centres integrats públics de Formació Professional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8116

Data del DOGV
:   30-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7440


Data del document
:   10-08-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte número CNMY17/1B1A/10. Assegurança col·lectiva d'accidents d'alumnes i assegurança de responsabilitat civil per a l'alumnat dels cursos amb mitjans propis organitzats en els centres SERVEF de formació i en els centres integrats públics de Formació Professional. [2017/7440]  
1. Entitat adjudicadora  
a) Organisme: Servei Valencià d'Ocupació i Formació.  
b) Dependència que tramita l'expedient: Servei de Contractació i Gestió Administrativa i Patrimonial.  
c) Número d'expedient: CNMY17/1B1A/10.  
d) Adreça d'internet del perfil de contractant: https://contrataciondelestado.es  
  
2. Objecte del contracte  
a) Tipus: serveis.  
b) Descripció: assegurança col·lectiva d'accidents d'alumnes i assegurança de responsabilitat civil per a l'alumnat dels cursos amb mitjans propis organitzats en els centres SERVEF de formació i en els centres integrats públics de Formació Professional.  
c) CPV: 66512100-3, 66516400-4  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
68.082,00 ?.  
  
5. Pressupost base de licitació  
a) Import net: 34.041,00 euros, IVA exempt.  
b) Import total: 34.041,00 ?.  
c) Finançament: susceptible de ser finançat amb càrrec a fons provinents del Servei Públic d'Ocupació Estatal.  
  
6. Formalització del contracte  
a) Data d'adjudicació: 24 de juliol de 2017.  
b) Data formalització del contracte: 28 de juliol de 2017.  
c) Contractista: Generali España, SA, de Seguros y Reaseguros.  
d) Import o cànon d'adjudicació:  
  
Import d'adjudicació: 27.503,42 -  
IVA: exempt  
Import total:27.503,42 -  
  
e) Avantatges de l'oferta adjudicatària: oferta econòmicament més avantatjosa.  
  
València, 10 d'agost de 2017.- El director general del SERVEF, p. a. (art. 14.2 i 15 del Decret 194/2013, de 20 de desembre), la directora general de Planificació i Serveis: Eva Hernández López.
Diari Oficial de la Generalitat Valenciana


Sumari del DOGV 8105, del 14-08-2017 (2017/6663)

RESOLUCIÓ de 14 de juliol de 2017, del rector, per la qual es declara inhàbil el mes d'agost de 2017, als efectes indicats en aquesta resolució.
------------------------------------------------------------------------------------------------------------------------------------------------

### Dades del document

Número de DOGV
:   8105

Data del DOGV
:   14-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6663


Data del document
:   14-07-2017

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 14 de juliol de 2017, del rector, per la qual es declara inhàbil el mes d'agost de 2017, als efectes indicats en aquesta resolució. [2017/6663]  
Comprovades les necessitats acadèmiques i administratives de la Universitat Miguel Hernández d'Elx durant el mes d'agost de 2017; fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, i fent ús de les facultats referents a l'autonomia que atribueix l'article 2 del mateix cos legal, resolc:  
  
Declarar inhàbil el mes d'agost de 2017 a tots els efectes, a excepció de:  
1. Els terminis de les convocatòries, recursos i procediments ja publicats amb anterioritat o en marxa (en què no conste declarada la inhabilitat d'aquest mes) i dels procediments que puguen produir caducitat.  
2. Els procediments de contractació administrativa efectuats a l'empara del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, que es regiran per les normes que estableixen les seues pròpies convocatòries.  
  
3. El còmput de termini de les convocatòries de places de personal docent i investigador.  
En els casos en què el mes d'agost es declara inhàbil, els terminis s'interrompran el dia 1 d'agost de 2017 i el seu còmput es reiniciarà l'1 de setembre del mateix any.  
Contra aquesta resolució, que esgota la via administrativa, es podrà interposar un recurs potestatiu de reposició en el termini d'un mes, comptador a partir de l'endemà de la seua notificació o publicació, davant del mateix òrgan que va dictar la resolució, o bé interposar directament un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l'endemà de la seua notificació.  
  
Elx, 14 de juliol de 2017.- El rector: Jesús T. Pastor Ciurana.
Diari Oficial de la Generalitat Valenciana


Sumari del DOGV 7981, del 16-02-2017 (2017/748)

Notificació del decret dictat en el procediment de mesures coetànies número 537/2016
------------------------------------------------------------------------------------

### Dades del document

Número de DOGV
:   7981

Data del DOGV
:   16-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/748


Organisme emissor
:   Jutjat de Primera Instància número 26 de València

Tipus de document
:   Anunci

Notificació del decret dictat en el procediment de mesures coetànies número 537/2016 [2017/748]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de peça de mesures provisionals coetànies número 000537/2016, seguides a instàncies d'Stella Ossi contra Jacob Henry Yankum, en parador ignorat, en què, en data 14 d'octubre de 2016, s'ha dictat el decret que té la part dispositiva com segueix:  
  
  
«Decrete  
L'arxivament definitiu d'aquesta peça de mesures provisionals, seguides a instàncies d'Stella Ossi contra Jacob Henry Yankum, i procediu-ne sense més tràmits a l'arxivament.  
Done compte d'aquesta resolució al jutge.  
Mode d'impugnació: mitjançant un escrit presentat en aquest jutjat de revisió, no obstant això, es portarà a efecte el que s'ha disposat. L'escrit s'haurà de presentar dins del termini de cinc dies hàbils, comptadors des de l'endemà de la notificació, indicant la infracció comesa al parer de l'impugnant, sense aquests requisits no s'admetrà la impugnació. Caldrà efectuar la consignació de 25 euros en el compte de dipòsits i consignacions d'aquest jutjat obert al Santander: ES46 2582 0682 32 1310153091; en descripció: 1193-0000-01 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional 15a de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Així ho decreta i firma Alicia Ordeig Rabadán, lletrada de l'Administració de Justícia del Jutjat de Primera Instància número 26 de València. en done fe.»  
  
I perquè valga de notificació de forma deguda al demandat, Jacob Henry Yankum, en parador ignorat, expedisc i firme aquest edicte.  
  
València, 30 de gener de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7979, del 14-02-2017 (2017/634)

Notificació de la sentència dictada en el judici verbal número 159/2012.
------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/634


Organisme emissor
:   Jutjat de Primera Instància i Instrucció número 5 de Vila-real

Tipus de document
:   Edicte

Notificació de la sentència dictada en el judici verbal número 159/2012. [2017/634]  
Judici verbal número 344069.0761  
Atés que el demandat, Antonio García Riera, es troba en situació de rebel·lia processal i parador ignorat, s'ha ordenat, de conformitat amb el que estableix l'article 497.2 de la Llei 1/2000, d'enjudiciament civil, notificar-li a través d'edictes que es publicaran en el Diari Oficial de la Generalitat Valenciana la resolució l'extracte de la qual s'insereix a continuació:  
  
«Sentència número 000133/2012  
Jutgessa que la dicta: Amparo Salom Lucas.  
Lloc: Vila-real.  
Data: 17 de desembre de 2012.  
Part demandant: Rosa Adelina Castelló de Moya.  
Part demandada: Antonio García Riera.  
Dispositiva  
Estime parcialment la demanda interposada per Rosa Adelina Castelló de Moya contra Antonio García Riera i, per tant, condemne el demandat a pagar 660 euros, més els interessos legals, sense imposició de costes.  
Atesa la quantia del plet, contra aquesta resolució no es pot interposar cap recurs, article 455.1 de la Llei d'enjudiciament civil.  
Expediu una testimoniança d'aquesta sentència perquè conste en les actuacions.  
Així ho dispose, mane i firme, Amparo Salom Lucas, jutgessa del Jutjat de Primera Instància i Instrucció número 5 de Vila-real».  
  
I perquè valga de notificació de forma deguda al demandat, Antonio García Riera, el secretari sotasignant, Joaquín Ricardo Ventura Monfort, expedisc aquest edicte en la data que s'indica.  
  
Vila-real, 27 de març de 2013.- El secretari judicial: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 8018, del 10-04-2017 (2017/3065)

Extracte de la Resolució de 30 de març de 2017, del rector, per la qual es convoquen ajudes esportives de residència.
---------------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3065


Data del document
:   30-03-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 30 de març de 2017, del rector, per la qual es convoquen ajudes esportives de residència. [2017/3065]  
BDNS (identif.): 341698.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Per a optar a l'ajuda esportiva de residència, cal que la persona sol·licitant:  
Estiga matriculada amb anterioritat a l'últim dia de presentació de sol·licituds i mantinga la condició d'alumne o alumna de primer o segon cicle, grau o màster oficial impartit a la UPV durant el curs 2017-2018.  
  
Haja superat el 30 % dels crèdits matriculats en el curs 2016-2017 per a l'alumnat en règim de  temps complet, i el 50 % dels crèdits matriculats per a l'alumnat en règim de temps parcial.  
Acredite algun mèrit esportiu, segons el barem d'aquesta convocatòria.  
Tinga fixada la residència familiar i la dels pares o tutors a una distància mínima de 100 km del campus de la UPV on estiga matriculada.  
  
  
Segon. Objecte  
A fi d'impulsar i premiar la participació dels nostres esportistes universitaris en els diferents campionats, aquest Rectorat ha resolt convocar un total de tres ajudes per a alumnes que hagen destacat en aquests campionats representant aquesta Universitat o el seu país, i complint així el que es disposa en els vigents Estatuts de la Universitat Politècnica de València (d'ara endavant, UPV).  
  
Tercer. Bases reguladores  
Accessibles en:  
Pàgina web del Servei d'Esports, www.upv.es/adep  
Pàgina web del Servei d'Alumnat, www.upv.es/seralu  
   
Quart. Quantia  
El pagament de l'ajuda es realitzarà a cada persona beneficiària a raó de 600 - mensuals durant el període d'ajuda establit, per a cobrir despeses derivades de la residència en una localitat diferent de la del domicili familiar per raó d'estudis.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 6 de setembre de 2017.  
  
València, 30 de març de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8039, del 15-05-2017 (2017/4145)

Extracte de la Resolució de 3 de maig de 2017, del rector, per la qual l'aula Cemex Sostenibilidad convoca tres ajudes per a la realització de tesis de fi de màster relacionades amb la Química Sostenible en el curs 2016/17.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4145


Data del document
:   03-05-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 3 de maig de 2017, del rector, per la qual l'aula Cemex Sostenibilidad convoca tres ajudes per a la realització de tesis de fi de màster relacionades amb la Química Sostenible en el curs 2016/17. [2017/4145]  
BDNS (identif.): 346326.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar alumnes matriculats, en el curs 2016/2017, en l'assignatura de Tesi de Màster d'algun dels màsters oficial de la Universitat Politècnica de València i que el tema de la tesi de fi de màster estiga relacionat amb la Química Sostenible  
  
Segon. Objecte  
L'objecte d'aquesta convocatòria es la concessió de 3 ajudes per a la realització de la Tesi de Fi de Màster a alumnes matriculats en algun màster oficial de la Universitat Politècnica de València en el curs 2016/2017 que acrediten el compliment dels requisits estipulats en les bases reguladores del procediment  
  
Tercer. Bases reguladores  
Accessibles en la pàgina web http://catcemexsost.webs.upv.es/.  
  
Quart. Quantia  
S'establixen tres ajudes de 1500 ?.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 15 de juny de 2017.  
  
València, 3 de maig de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8141, del 04-10-2017 (2017/8547)

CORRECCIÓ d'errades de la Resolució rectoral número 1387/17, de 5 de setembre de 2017, per la qual es resol el concurs de mèrits per a la provisió del lloc de treball vacant del grup A/C, subgrup A2/C1, administració especial, amb destinació en el Servei d'Innovació i Suport Tècnic a la Docència i a la Investigació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8547


Data del document
:   28-09-2017

Organisme emissor
:   Universitat Miguel Hernández d'Elx

Tipus de document
:   Correcció d'errades

Correcció d'errades

 Descriptors 

:   * funcionari

CORRECCIÓ d'errades de la Resolució rectoral número 1387/17, de 5 de setembre de 2017, per la qual es resol el concurs de mèrits per a la provisió del lloc de treball vacant del grup A/C, subgrup A2/C1, administració especial, amb destinació en el Servei d'Innovació i Suport Tècnic a la Docència i a la Investigació. [2017/8547]  
Advertit un error mecanogràfic en el número de DNI de la persona que consta en l'apartat primer de la Resolució rectoral número 1387/17, resolc:  
  
Primer  
Ratificar la Resolució rectoral número 1387/17, de 5 de setembre de 2017, i corregir l'error advertit en el número de DNI que consta en l'apartat primer d'aquesta, en el sentit que segueix.  
  
On diu:  
«Primer. Adjudicar a Ana Belén Rufete Sáez, amb NIF 23744254M»;  
  
Ha de dir:  
«Primer. Adjudicar a Ana Belén Rufete Sáez, amb NIF 15146303G».  
  
Segon  
Publicar la present resolució en el Diari Oficial de la Generalitat Valenciana.  
  
Elx, 28 de setembre de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8172, del 17-11-2017 (2017/10673)

Notificació i citació a termini a les persones interessades en el recurs drets fonamentals (DFO) número 001032/2017 del Jutjat Contenciós Administratiu número 1 de Castelló.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10784


Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Notificació i citació a termini a les persones interessades en el recurs drets fonamentals (DFO) número 001032/2017 del Jutjat Contenciós Administratiu número 1 de Castelló. [2017/10330]  
Per haver-ho així acordat el Jutjat Contenciós Administratiu número 1 de Castelló en el recurs referenciat com a drets fonamentals (DFO) número 001032/2017 interposat per Juan Antonio Vicente Prades i Ana Maria Solsona Prades contra la Resolució de 15 de setembre de 2017, de la Comissió Sectorial d'Escolarització d'FP de Castelló, que desestimava la reclamació sobre la no-admissió del seu fill en un Cicle de Formació Professional Bàsica de 2a oportunitat en el CIPFP Costa de Azahar de Castelló, i de conformitat amb l'article 116.2 de la Llei de la jurisdicció contenciosa administrativa, es notifica als possibles interessats que puguen resultar afectats per la interposició del recurs de referència, i se'ls cita perquè, si convé al seu dret, puguen comparéixer i personar-se en el termini de cinc dies davant d'aqueix òrgan, i fer-los saber que si no es personen o fer-ho fóra del termini indicat els empararà el perjudici indicat en l'article 50.3 de la Llei de la jurisdicció contenciosa administrativa.  
  
  
Castelló de la Plana, 14 de novembre de 2017.- El director territorial d'Educació, Investigació, Cultura i Esport de Castelló: Robert Roig Marzà.
Diari Oficial de la Generalitat Valenciana


Sumari del DOGV 8086, del 18-07-2017 (2017/5814)

Resolució de 12 de juny de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a extracció de progenitors hematopoètics de sang de cordó umbilical de l'Hospital Imed Levante.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5814


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 12 de juny de 2017, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a extracció de progenitors hematopoètics de sang de cordó umbilical de l'Hospital Imed Levante. [2017/5814]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a extracció de progenitors hematopoètics de sang de cordó umbilical de l'Hospital Imed Levante.  
Segons que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 37/2017, de 10 de març, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
  
València, 12 de juny de 2017.- La directora general d'Investigació, Innovació, Tecnologia i Qualitat: Ana María Ávila Peñalver.